Държавен вестник, бр. 91, 2018 г., стр. 31

БРОЙ  91	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 11
от 22 октомври 2018 г.
за здравни норми и изисквания при работа 
в среда на йонизиращи лъчения
Раздел I
Общи положения
Чл. 1. (1) С тази наредба се определят 
здравните норми и изисквания при работа в 
среда на йонизиращи лъчения.
(2) Наредбата се прилага за всички лица, 
които работят в среда на йонизиращи лъчения.
Чл. 2. Лицата, които работят в среда на 
йонизиращи лъчения, подлежат на задължи­
телно медицинско наблюдение с оглед пре­
дотвратяване на детерминистични ефекти и 
намаляване вероятността от възникване на 
стохастични ефекти до ниво, което е практи­
чески възможно и приемливо от гледна точка 
на радиационната защита.
Чл. 3. (1) Задължителното медицинско 
наблюдение на лицата, които работят в среда 
на йонизиращи лъчения, включва:
1. оценка на здравословното състояние и 
медицинската пригодност на лицето да изпъл­
нява конкретни професионални задължения 
при работа в среда на йонизиращи лъчения;
2. оценка на здравословното състояние на 
лицето след планирано повишено облъчване;
3. оценка на здравословното състояние на 
лицето след аварийно облъчване;
4. оценка на здравословното състояние и 
медицинската пригодност на лицето след кон­
статирано превишаване на някоя от границите 
на дозите при професионално облъчване.
(2) Медицинското наблюдение по ал. 1, 
т. 1 се провежда:
1. предварително – преди постъпване на 
работа в среда на йонизиращи лъчения;
2. периодично – по време на работа в среда 
на йонизиращи лъчения.
(3) В случаите на ал. 1, т. 2 – 4 органите 
на държавния здравно-радиационен контрол 
извършват детайлно проучване на обстоятел­
ствата, довели до превишаване на някоя от 
границите на дозите, или аварийните обстоя­
телства и изпращат информацията на лекаря, 
който извършва медицинското наблюдение 
на лицето.
(4) Лекарят по ал. 3 осъществява специ­
ално медицинско наблюдение, като определя 
медицинските прегледи и изследвания, които 
са необходими, и тяхната периодичност.
Чл. 4. Медицинското наблюдение на 
работещи в среда на йонизиращи лъчения 
може да продължи и след приключване на 
трудовата дейност на лицата в среда на йо­
низиращи лъчения по преценка на лекар с 
призната специалност „Радиобиология“ или 
„Радиационна хигиена“ от Националния 
център по радио­биология и радиационна 
защита (НЦРРЗ).
Чл. 5. (1) Медицинското наблюдение на 
работещите в среда на йонизиращи лъчения 
се извършва от лекари от НЦРРЗ. 
(2) Медицинското наблюдение на работе­
щите в среда на йонизиращи лъчения може 
да се извършва и от лечебни заведения, които 
са назначили на трудов договор най-малко:
1. един лекар с придобита специалност 
„Радиобиология“ или „Радиационна хигиена“; 
2. лекари с придобита специалност, различ­
на от тази по т. 1, необходима за извършване 
на медицинските прегледи, съгласно чл. 9, 
ал. 1, чл. 10, ал. 1 и чл. 14, ал. 1, които са 
преминали обучение по биологично действие 
на йонизиращите лъчения в НЦРРЗ.
(3) Лечебните заведения по ал. 2 осигуряват 
възможност за извършване на консултации 
с квалифициран експерт по радиационна 
защита, притежаващ удостоверение за пра­
воспособност, издадено по реда на Наредбата 
за условията и реда за придобиване на профе­
сионална квалификация и за реда за издаване 
на лицензии за специализирано обучение и 
на удостоверения за правоспособност за из­
ползване на ядрената енергия, приета с ПМС 
№ 209 от 2004 г. (ДВ, бр. 74 от 2004 г.).
(4) Лечебните заведения по ал. 2 уведо­
мяват Министерството на здравеопазването 
при започването на дейност по медицинско 
наблюдение на лица, които работят в среда 
на йонизиращи лъчения, като предоставят 
информация за изпълнение на изискванията 
на ал. 2 и 3 и за адреса, на който ще бъдат 
съхранявани личните медицински досиета на 
работещите в среда на йонизиращи лъчения 
по чл. 23, ал. 1.
(5) Лечебните заведения по ал. 2 перио­
дично предоставят информация на НЦРРЗ 
за проведеното медицинско наблюдение по 
реда на наредбата по чл. 71, ал. 2 от Закона 
за здравето.
(6) Министерството на здравеопазването 
публикува на интернет страницата си списък 
на лечебните заведения, които осъществяват 
медицинско наблюдение на лица, които рабо­
тят в среда на йонизиращи лъчения.
Чл. 6. (1) Медицинското наблюдение на 
лицата, които работят в среда на йонизиращи 
лъчения, приключва със заключение, с което 
се определя медицинската пригодност на ли­